Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), Uredbe o klasifikaciji radnih mjesta u lokalnoj i područnoj (regionalnoj) samoupravi („NN“ br. 74/10, 125/14),  članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13- p.t., 7/15, 1/18, 3/20, 1/21), a na prijedlog pročelnika Gradskog upravnog odjela za samoupravu i upravu, gradonačelnik Grada Gospića dana 28. veljače 2023. godine donosi

**P R A V I L N I K**

**o XIII. izmjenama i dopunama Pravilnika o unutarnjem redu**

**Gradske uprave Grada Gospića**

**Članak 1.**

           U Pravilniku o unutarnjem redu Gradske uprave Grada Gospića („Službeni vjesnik Grada Gospića“ br. 8/14, 5/16, 6/16, 8/17 – ispravak, 9/17, 1/18, 2/19, 7/19, 11/19, 13/19, 5/20, 1/21, 4/21, 3/22, 5/22) (u daljnjem tekstu: Pravilnik), u članku 4. stavku 1. podstavku 2. iza alineje 1. „-Odsjek za gospodarstvo i ruralni razvoj“ dodaje se nova alineja 2. koja glasi:

„- Odsjek za provedbu ITU mehanizma“.

Dosadašnje alineje 2., 3. i 4. postaju alineje 3., 4. i 5.

**Članak 2.**

**U SISTEMATIZACIJI br. 2.,** GRADSKI UPRAVNI ODJEL ZA SAMOUPRAVU I UPRAVU:

Kod radnog mjesta pod rednim brojem: 4. Viši referent za ruralni razvoj, u stupcu „Broj izvršitelja“, broj „1“, zamjenjuje se brojem „2“.

Iza radnog mjesta pod rednim brojem 4. dodaje/uvodi se novi odsjek pod nazivom:

„ODSJEK ZA PROVEDBU ITU MEHANIZMA“ i pripadajuća radna mjesta označena brojevima: „4.a; 4.b i 4.c“.

Tabelarni prikaz radnih mjesta navedenih u stavku 3. ovog članka, sa svim standardnim mjerilima, čini sastavni dio ovog Pravilnika.

**U ODSJEKU ZA PRORAČUN I RAČUNOVODSTVO**

Kod radnog mjesta pod rednim brojem 6. Viši računovodstveni referent – knjigovođa, opis poslova radnog mjesta i približan postotak vremena potreban za obavljanje pojedinog posla mijenja se i glasi:

„

|  |  |
| --- | --- |
| * „- knjiži prihode i rashode Proračuna * - knjiže obaveze i potraživanja * - usklađuje financijske evidencije s pomoćnim knjigama * - sudjeluje pri izradi proračuna, financijskih i statističkih izvješća | 50% |
| * - prati i proučava pozitivne zakonske propise iz područja financiranja JLS kao i druge zakonske propise kojima se regulira razrez i naplata gradskih poreza, * - priprema i obrađuje podatke, vodi upravni postupak za * razred i naplatu gradskih poreza i rješava u upravnim stvarima, | 30% |
| * - sudjeluje u izradi općih akata iz područja gradskih poreza, * - obavlja rad sa strankama, | 10% |
| * - izrađuje statistiku iz područja gradskih poreza, * - prati zakonske propise iz područja financijskog upravljanja i kontrola.“ | 10% |

„

Radno mjesto pod rednim brojem 7., Viši referent za gradske poreze“, briše se.

**U ODJELJKU PISARNICE**

Kod rednog mjesta pod rednim brojem 16., „Administrativni referent – arhivar“, naziv radnog mjesta mijenja se i glasi:

„Viši referent za pisarnicu i arhiv“.

U stupcu Potkategorija riječ „Referent“ zamjenjuje se riječima: „Viši referent“.

U stupcu Klasifikacijski rang broj: „11“ zamjenjuje se brojem: „9“.

U opisu standardnog mjerila potrebnog stručnog znanja, alineja 1. mijenja se i glasi:

- „viša stručna sprema društvene struke“.

U stupcu Broj izvršitelja, broj „1“,zamjenjuje se brojem „2“.

Opis standardnih mjerila mijenja se i glasi:

|  |  |
| --- | --- |
| **OPIS RAZINE STANDARDNIH MJERILA** | |
| Složenost poslova: | Stupanj složenosti poslova koji uključuje izričito određene poslove koji zahtijevaju primjenu  jednostavnijih i precizno utvrđenih postupaka, metoda rada i stručnih tehnika. |
| Samostalnost u radu | Stupanj samostalnosti koji uključuje redovan nadzor nadređenog službenika te njegove upute  za rješavanje relativno složenih stručnih problema. |
| Stupanj suradnje s drugim tijelima i komunikacije sa strankama: | Stupanj stručnih komunikacija koji uključuje komunikacije unutar nižih unutarnjih  ustrojstvenih jedinica. |
| Stupanj odgovornosti i utjecaj na donošenje odluka: | Stupanj odgovornosti koji uključuje odgovornost za materijalne resurse s kojima  službenik radi, te pravilnu primjenu propisanih postupaka, metoda rada i stručnih tehnika. |

**Članak 3.**

Ovaj Pravilnik stupa na snagu dan nakon dana donošenja, a objavit će se  u  „Službenom vjesniku Grada Gospića“.

KLASA:118-01/17-01/02

URBROJ: 2125-1-02-23-25

Gospić, 28. veljače 2023. godine

GRADONAČELNIK GRADA GOSPIĆA

Karlo Starčević, v.r.